*Proiect*

**GUVERNUL REPUBLICII MOLDOVA**

**HOTĂRÎRE nr.\_\_\_**

**din “\_\_\_”\_\_\_\_\_\_\_\_\_\_\_\_\_\_\_\_\_ 2017**

**mun. Chişinău**

**cu privire la alocarea mijloacelor financiare**

În temeiul prevederilor art. 36 alin. (1) lit. b) din Legea finanțelor publice şi responsabilității bugetar-fiscale nr.181 din 25 iulie 2014 (Monitorul Oficial al Republicii Moldova, 2014, nr.223-230, art.519), cu modificările şi completările ulterioare şi pct. 6 și pct. 9 din Regulamentul privind gestionarea fondurilor de urgenţă ale Guvernului, aprobat prin Hotărîrea Guvernului nr. 862 din 18 decembrie 2015 (Monitorul Oficial al Republicii Moldova, 2015, nr. 347-360, art. 967), Guvernul **HOTĂRĂŞTE:**

1. Ministerul Finanțelor va aloca, din fondul de intervenție al Guvernului, 5963,101 mii leiautorităților publice pentru lichidarea consecințelor calamităților naturale, conform anexei.
2. Autoritățile publice, în calitate de beneficiari ai mijloacelor financiare alocate, vor perfecta, în modul stabilit documentele necesare pentru recuperarea cheltuielilor în cauză.

**3.** Ministerul Finanţelor va finanța cheltuielile menționate în prezenta hotărîre pe măsura prezentării documentelor confirmative.

### Prim-ministru Pavel FILIP

**Contrasemnează:**

Ministrul afacerilor interne Alexandru JIZDAN

Ministrul finanțelor Octavian ARMAȘU

Ministrul educației, culturii și cercetării Monica BABUC

 Anexă

la Hotărîrea Guvernului nr.\_\_\_din\_\_\_\_\_\_\_\_\_\_\_\_ 2017

**LISTA**

**autorităților publice beneficiare de mijloace financiare**

**din fondul de intervenție al Guvernului**

**pentru lichidarea consecințelor calamităților naturale**

|  |  |  |  |
| --- | --- | --- | --- |
| **№** | **Autoritățile publice** | **Destinația alocațiilor** | **Suma, mii lei** |
| 1. | **Primăria comunei Pîrlița, raionul Ungheni** | **Alocarea mijloacelor financiare pentru reparația grădiniței de copii „Prietenia” din comuna Pîrilița, care a fost afectată în urma calamităților naturale din 18 iunie 2016** | **3 170,000** |
| 2. | **Ministerul Educației, Culturii și Cercetării:**inclusiv | **Alocarea mijloacelor financiare pentru lichidarea consecințelor calamităților naturale din 20-21 aprilie 2017** | **2 320,662** |
| 2.1 | Muzeul Național de Istorie a Moldovei | Alocarea mijloacelor financiare pentru reparația acoperișurilor blocurilor A și B | 624,212 |
| 2.2 | Casa-Muzeu „A.S. Pușkin” din mun. Chișinău | Alocarea mijloacelor financiare pentru reparația acoperișurilor la trei edificii  | 564,962 |
| 2.3 | Î.S. Teatrul Național „Mihai Eminescu” | Alocarea mijloacelor financiare pentru reparația acoperișului clădirii teatrului și clădirii auxiliare | 526,819 |
| 2.4 | Î.S. Ansamblul Național Academic de Dansuri Populare „JOC” | Alocarea mijloacelor financiare pentru reparația clădirii afectate  | 604,669 |
| 3. | **Consiliul Raional Drochia** | **Alocarea mijloacelor financiare pentru reparația acoperișului Școlii sportive raionale din or. Drochia, care a fost afectată în urma calamităților naturale din 26 iunie și 12 iulie 2017** | **472,439** |
| **TOTAL:**  | **5 963,101** |

**NOTA INFORMATIVĂ**

la proiectul hotărîrii Guvernului

cu privire la alocarea mijloacelor financiare

Proiectul hotărîrii Guvernului cu privire la alocarea mijloacelor financiare a fost elaborat de Ministerul Afacerilor Interne întru executarea procesului-verbal nr. 10 al ședinței Comisiei pentru Situații Excepționale a Republicii Moldova din 03 noiembrie 2017 și în conformitate cu prevederile Regulamentului privind gestionarea fondurilor de urgenţă ale Guvernului, aprobat prin Hotărîrea Guvernului nr. 862 din 18 decembrie 2015.

Proiectul dat va ajuta autorității publice locale din raionul Ungheni, satul Pîrlița, în vederea lichidarii consecințelor calamităților naturale (ploi torențiale cu grindină și vînt puternic) din 18 iunie 2016 și raionul Drochia pentru reparația acoperișului școlii sportive care a avut de suferit în urma calamităților naturale (ploi torențiale cu grindină și vînt puternic) din 26 iunie și 12 iulie 2017 precum și Ministerul Educației, Culturii și Cercetării, pentru lichidarea consecințelor calamităților naturale (ninsori abundente) din 20-21 aprilie 2017.

Totodată, Consiliul local al primăriei comunei Pîrlița a alocat din fondul de rezervă suma de 30 mii lei destinate lucrărilor stringente de reparație a grădiniței de copii „Prietenia”, însă această sumă nu este suficientă pentru finisarea lucrărilor. În scopul lichidării consecințelor situației excepționale, se solicită suplimentar alocarea mijloacelor financiare în sumă de 3 170,000 mii lei din fondul de intervenție al Guvernului către primăria comunei Pîrlița.

În scopul lichidării consecințelor situației excepționale, se solicită alocarea mijloacelor financiare în sumă de 2 320,662 mii lei din fondul de intervenție al Guvernului către Ministerul Educației, Culturii și Cercetării după cum urmează:

Muzeul Național de Istorie a Moldovei – 624,212 mii lei;

Casa-Muzeu „A.S. Pușkin” din mun. Chișinău – 564,962 mii lei;

Î.S. Teatrul Național „Mihai Eminescu” – 526,819 mii lei;

Î.S. Ansamblul Național Academic de Dansuri Populare „JOC” – 604,669 mii lei.

Suma totală necesară pentru reparația acoperișului școlii sportive republicane din or. Drochia, deteriorat în rezultatul calamităților naturale constituie 934,453 mii lei, dintre care 462,014 mii lei au fost deja alocate potrivit Hotărîrii Guvernului nr. 771 din 29.09.2017 cu privire la alocarea mijloacelor financiare. În scopul lichidării consecințelor situației excepționale, se propune alocarea mijloacelor financiare suplimentare în sumă de 472,439 mii lei din fondul de intervenție al Guvernului către Consiliul Raional Drochia pentru finisarea reparației acoperișului sus menționat.

Astfel, pentru mijloacele financiare menționate în proiectul actului normativ au fost prezentate pachetele integrale de documente în conformitate cu prevederile legislației în vigoare.

Corespunzător, proiectul hotărîrii Guvernului cu privire la alocarea mijloacelor financiare pentru lichidarea consecințelor situației excepționale este elaborat în conformitate cu prevederile pct. 6 și 7 din Regulamentul privind gestionarea fondurilor de urgenţă ale Guvernului, aprobat prin Hotărîrea Guvernului nr. 862 din 18 decembrie 2015, potrivit cărora fondul de intervenție este destinat pentru finanțarea cheltuielilor urgente legate de lichidarea consecințelor calamităților naturale, în caz de epidemii, precum și în alte situații excepționale cu caracter tehnogen (incendii, explozii, avarii etc.), iar alocarea mijloacelor financiare se efectuează în temeiul hotărîrilor Guvernului.

În cadrul ședinței din 3 noiembrie 2017, Comisia pentru Situații Excepționale a Republicii Moldova a acceptat alocarea mijloacelor financiare pentru lichidarea consecințelor situației excepționale respective.

 În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectului hotărîrii Guvernului cu privire la alocarea mijloacelor financiare a fost plasat pe pagina oficială a Ministrului Afacerilor Interne în directoriul ,,Transparenţa decizională/Consultări publice”.

Ministerul Afacerilor Interne consideră oportun aprobarea proiectului hotărîrii Guvernului cu privire la alocarea mijloacelor financiare.

**Secretar de Stat Vitalie BÎRSAN**